Dene pêncaripun namung saking powèlan ingkang botên eca katêdha, punika ing têmbe sami thikil, ananging mangsanipun thikil ajêg, inggih punika dhawahing môngsa kapat. Pramila gêmbili sapanunggilanipun wau manjing pakêmipun kaum tani, liripun bilih ênthik êmpon-êmpon sami thikil, inggih punika sampun dhumawah môngsa kapat, punika tiyang tani sampun tamtu acêcêblok bangsaning wiji-wiji, kêdhêle, kacang, jagung sapanunggilanipun ing wêkdal punika ingkang prayogi.